Document ID: 32009L0108

32009L0108
L 213/10
SLUŽBENI LIST EUROPSKE UNIJE
17.08.2009.
DIREKTIVA KOMISIJE 2009/108/EZ
od 17. kolovoza 2009.
o izmjeni, radi prilagodbe tehničkom napretku, Direktive 97/24/EZ Europskog parlamenta i Vijeća o pojedinim sastavnim dijelovima i značajkama motornih vozila na dva ili tri kotača
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu 2002/24/EZ Europskog parlamenta i Vijeća od 18. ožujka 2002. o homologaciji motornih vozila s dva ili s tri kotača i stavljanju izvan snage Direktive Vijeća 92/61/EEZ (1), a posebno njezin članak 17.,
budući da:
(1)
Direktiva 97/24/EZ Europskog parlamenta i Vijeća od 17. lipnja 1997. o pojedinim sastavnim dijelovima i značajkama motornih vozila na dva ili tri kotača (2) jedna je od posebnih direktiva za potrebe postupka EZ homologacije vozila na dva i tri kotača koji je propisan Direktivom 2002/24/EZ.
(2)
Kako bi se uzelo u obzir posebno ponašanje hibridnih vozila, potrebno je prilagoditi postupak homologacijskog ispitivanja koji se upotrebljava za mjerenje plinovitih onečišćujućih tvari iz motornih vozila na dva i tri kotača. U tom smislu prikladno je uvesti postupak, sličan postupku iz UNECE Pravilnika br. 83 o emisijama onečišćujućih tvari u skladu sa zahtjevima vezano uz gorivo motora.
(3)
Kako bi se osiguralo da hibridna vozila zadovoljavaju granične vrijednosti za buku propisane u Direktivi 97/24/EZ u svim načinima njihovog rada, potrebno je također prilagoditi postupak homologacijskog ispitivanja za mjerenje buke propisan u Direktivi 97/24/EZ.
(4)
Direktivu 97/24/EZ treba stoga na odgovarajući način izmijeniti.
(5)
Mjere predviđene u ovoj Direktivu u skladu su s mišljenjem Odbora za prilagodbu tehničkom napretku,
DONIJELA JE OVU DIREKTIVU:
Članak 1.
Direktiva 97/24/EZ mijenja se kako slijedi:
1.
Prilog II. poglavlju 5. Direktive 97/24/EZ izmijenjen je u skladu s Prilogom I. ovoj Direktivi;
2.
Prilog III. poglavlju 9. Direktive 97/24/EZ izmijenjen je u skladu s Prilogom II. ovoj Direktivi;
3.
Prilog IV poglavlju 9. Direktive 97/24/EZ izmijenjen je u skladu s Prilogom III. ovoj Direktivi.
Članak 2.
1. S učinkom od 1. svibnja 2010., države članice ne odbijaju, zbog razloga koji se odnose na mjere protiv onečišćenja zraka ili emisije buke, dodjelu EZ homologacije niti zabranjuju registraciju, prodaju ni stavljanje u uporabu vozila na dva ili tri kotača koja su u skladu s Direktivom 97/24/EZ, kako je izmijenjena ovom Direktivom.
2. S učinkom od 1. svibnja 2010., države članice odbijaju, zbog razloga koji se odnose na mjere protiv onečišćenja zraka ili emisije buke, dodjelu EZ homologacije novih tipova vozila na dva ili tri kotača koji nisu u skladu s Direktivom 97/24/EZ, kako je izmijenjena ovom Direktivom.
Članak 3.
1. Države članice donose zakone i druge propise potrebne za usklađivanje s ovom Direktivom najkasnije do 30. travnja 2010. One Komisiji odmah dostavljaju tekst tih odredaba.
Kada države članice donose ove odredbe, te odredbe sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
2. Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
Članak 4.
Ova Direktiva stupa na snagu dvadesetog dana od dana objave u Službenom listu Europske unije.
Članak 5.
Ova je Direktiva upućena državama članicama.
Sastavljeno u Bruxellesu 17. kolovoza 2009.

Labels: 8
14
20